el el el el el id el el el el el el el el el el it el el el el el el el el el el el el el el el el el el el el el el zh el el zh el el en el el en el el el
Τον Κώστα και την Σίγκυ τους γνώρισα πριν από πολλά χρόνια. Τόσα πολλά που ούτε η ίδια δεν θυμάμαι… Είχα πάει σπίτι τους στο Πέραμα και ακόμα και αυτή εδώ την ώρα, μου έρχεται στο μυαλό η εικόνα ενός σπιτιού με μια γλυκιά θαλπωρή και με μυρωδιές της μαμάς να βγαίνουν από τη στόφα που έκαιγε. Τα πέντε κορίτσια τους ήταν καθισμένα οκλαδόν έχοντας ακριβώς στη μέση μια κούπα με πλυμένες κάλτσες τις οποίες προσπαθούσανε να τις κάνουν ζευγάρια … Έκτοτε με το ζευγάρι γίναμε φίλοι. Οικογενειακοί. Αρκετές φορές βρεθήκαμε, συζητήσαμε, αναλύσαμε, γελάσαμε και βάλαμε το δικό μας λιθαράκι στις προσωπικές μας ιστορίες.
Πόσοι από εμάς που έχουμε πάει εκεί δεν θέλουμε να κυλιστούμε στο γρασίδι της τεράστιας αυλής του ή να ξυπνήσουμε παιδικές μνήμες καθισμένοι κάτω από τον τεράστιο πλάτανο! Αυτά όμως έχουν να κάνουν με το χώρο της οικογένειας όπου δραστηριοποιείται επαγγελματικά και θεωρώ ότι το κατάστημα δεν χρειάζεται καμία διαφήμιση, γιατί η καλύτερη διαφήμιση είναι οι πελάτες του που συνεχίζουν εδώ και χρόνια να το έχουν στη λίστα των προτιμήσεων τους.
Αυτό που θέλω ωστόσο να καταγράψω σε αυτό εδώ το κείμενο, είναι να δώσω λίγο χώρο στις ιδιοσυγκρασίες τόσο του Κώστα όσο και της Σίγκυ, μιας γερμανίδας που ενστερνίστηκε τον ελληνικό τρόπο ζωής και καλύτερα τον τρόπο ζωής σε μια μικρή επαρχία ενός μικρού νησιού.. Και τα κατάφερε πολύ καλά!
Έτσι λοιπόν και ο Κώστας χωρίς την υπερβολή του τοπικιστή, απλά, λιτά και απέριττα, προσφέρει τις υπηρεσίες του στον τόπο για να γίνει γνωστή η ιστορία του αλλά από την σωστή της πλευρά. Δημοκρατικός και δίκαιος έχει εντρυφήσει και τις πέντε ανεξάρτητες κόρες του σε μια φιλοσοφία του να είναι πολίτες του κόσμου αλλά να μην ξεχάσουν ποτέ τις ρίζες τους. Κάτι πολύ σημαντικό. Γιατί σήμερα η έννοια του εκσυγχρονισμού, μας έχει κάνει να προερχόμαστε όλοι από τις πόλεις και να έχουμε ξεχάσει τις ρίζες μας … Όλη η οικογένεια θαρρείς σαν μια καλοκουρδισμένη μηχανή αλληλοσυμπληρώνει ο ένας τον άλλον. Και στη δουλειά, αλλά και στις θέσεις τους για τη ζωή. Αυτή τη φορά είχα την ευκαιρία να το διαπιστώσω ακόμα καλύτερα και με έκανε να αναρωτηθώ και πάλι ποια είναι αυτή η καλοζυγισμένη συνταγή που φέρνει την αρμονία μέσα σε μια πολυμελή οικογένεια! Αλλά από συνταγές η οικογένεια Αρτακιανού ξέρει καλά. Άλλωστε μια επίσκεψη στο εστιατόριο θα σας πείσει…
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Tags: αυλωνας, κωστας αρτακιανος
Μήνυμα … χωρίς χρέωση (προς το παρόν)
Βαρβαρα Γκιγκιλινη Όλες οι δημοσιεύσεις
Ολοκλήρωσε τις σπουδές δημοσιογραφίας και σκηνοθεσίας ειδήσεων στο Εργαστήρι Δημοσιογραφίας ενώ παράλληλα σπούδασε τουριστικές επιχειρήσεις στη Γερμανία. Ασχολείται με παραγωγή ντοκιμαντέρ που αφορούν στο νησί της Λέσβου και από το 2010 δραστηριοποιείται στις εκδόσεις "Ταρταρούγα" .